বিচার বিভাগের অবস্থা আরো করুণ হয়ে পড়েছে। সরকারের মনের একটি খায়েশও অপূর্ণ রাখা হয়নি। অথচ কাগজ-কলমে বিচার বিভাগ পূর্ণ স্বাধীন। এই স্বাধীনতার সামান্য প্রয়োগ করতে গিয়ে প্রধান বিচারপতিকে জান নিয়ে বিদেশে পালাতে হয়েছে। বিএনপির পরবর্তী নেতা তারেক রহমানকে একটি মামলায় বেকসুর খালাস দেয়ার অপরাধে আরেক বিচারককে দেশ ছাড়তে হয়েছে। কাজেই দেশে থাকতে হলে কাকে কী করতে হবে সেই গাইডলাইন সব জায়গায় পৌঁছে গেছে।